Friday, 19 April 2019 Home Accommodation Activities Attractions Restaurants Events Business 8:46am SA Time
Voorbrandfees Intro 2004
Eersteklas gesinskonsert elke aand van die Voorbrandfees
Wat het die skreeusnaakse Marion Holm, die mimiekmeester John Jacobs, die nimlike Gatiepie en die boepensklaviermeester Ollie Viljoen met mekaar in gemeen?
Almal neem vanjaar deel aan die aandprogram van die tiende Voorbrandfees, wat van 30 Augustus tot 10 September in die Klein Karoo aangebied word.
Volgens Karen Meiring, besturende direkteur van die KKNK, word 'n verskeidenheidskonsert van tot 180 min vir elke aand uit 'n kombinasie van hierdie kunstenaars saamgestel.
Al die kunstenaars wat aan die aandkonserte deelneem het vroeër vanjaar by KKNK10 opgetree en Meiring is tevrede dat die standaard van vanjaar se program nie 'n enkele tree terug hoef te staan vir die kunstefees self nie. Sy meen dit is 'n uitsonderlike voorreg om kunstenaars van hierdie gehalte na die landelike gemeenskappe te neem.
Die sale waarin hierdie program aangebied word, is:
Dinsdag 31 Augustus Oudtshoorn Burgersentrum
Woensdag 1 September Ladismith Stadsaal
Donderdag 2 September Bergsig Gemeenskapsaal
Vrydag 3 September Dysselsdorp Gemeenskapsaal
Maandag 6 September Lyonvale Gemeenskapsaal
Dinsdag 7 September Waboomskraal Multi Purpose Centre
Woensdag 8 September Prins Albert VGK Saal
Donderdag 9 September Blomnek VGK Saal
Sameroeper op elke dorp
Die Voorbrandfees verloop glad in elke dorp waar dit aandoen, danksy hulp uit die dorp self. Klop gerus by een van die onderstaande plaaslike sameroepers aan vir spesifieke inligting oor wanneer watter opvoerings in jou gemeenskap aangebied word:
Calitzdorp Sam Duiker 044 213 3524
De Rust Flink Opperman 083 718 8528
Dysselsdorp Samuel October 044 251 6556
Ladismith Colin Pedro 028 551 1402
Bridgton Maureen Wicomb 084 412 3606
Bongolethu Mlungisi Douse 072 319 4937
Prins Albert Neville Claassen 023 541 1980
Uniondale Sarita Janse van Rensburg 044 752 1588
Waboomskraal Quentin James 044 886 0052
Twee produksies net vir skole
Spektrum Produksies van Stellenbosch het vanjaar 'n Hoër- en Laer-skoolproduksie op die Voorbrandfees. Vir Laerskole is daar "Rip se Winkel", wat die geskiedenis van Suid-Afrika in 50 min vertel. Die teks is in 1999 deur die bekroonde Malan Steyn geskryf. Die bekende "Rip van Winkel" word telkemale wreed uit sy slaap geruk deur van Suid-Afrika se mees opwindende geskiedkundige gebeurtenisse - van die VOC- tot die ANC-bewind. Vir Hoërskole is daar "Ek skryf want ek's Gatvol", wat beloof om die nuwe poësie sillabus vir leerders te ontsluit. Die program van 60 min is gemik op leerders van Graad 8 tot 11. Skole wat meer wil uitvind oor hierdie programme, kan vir Linda Wilson kontak by (044) 203 8600 of lwilson@kknk,co.za.
Heerlike pryse te wen in nuwe Voorbrandfees kompetisies
Hoër- en Laerskoolleerders in dorpe wat vanjaar deur die Voorbrandfees besoek word, kan talle pryse opraap in 'n kuns- en opstelkompetisie wat die KKNK as deel van vanjaar se Voorbrandfees uitgeskryf het.
Die Kunskompetisie se wenner en sy of haar skool ontvang geskenkbewyse van onderskeidelik R2 500 en R5 000 vir die aankoop van kunsmateriaal. Die wenner en sy of haar kunsonderwyser wen ook 'n besoek aan die korporatiewe kunsversameling van een van die KKNK se borge.
Om in aanmerking vir hierdie pryse te kom, moet 'n kunswerk met die tema "Op die verhoog"… geskep word. Leerders kan 'n medium van hul keuse gebruik.
Die beste werke word in 'n uitstalling saamgevoeg, wat na die biblioteke in die deelnemende dorpe sal toer.
Die opstelkompetisie word in 'n junior (gr 6 en 7) en senior afdeling (gr 8 -11) aangebied.
Leerders moet een van ses titels kies vir 'n opstel nie langer as 600 woorde nie.
Al die wenners en hul skole ontvang geskenkbewyse vir die aankoop van boeke. Die senior wenner en sy of haar Afrikaans onderwyser ontvang ook 'n besoek aan die Letterkundige Museum in Bloemfontein en 'n ontmoeting met 'n bekende Afrikaanse skrywer.
Besonderhede van die kompetisies is aan alle skole gestuur. Navrae kan aan Linda Wilson gerig word by tel (044) 203 8600 of lwilson@kknk.co.za